In Dei nomine, Lambertus, Abbas ex Monasterio sanctæ Dei Genitricis Mariæ,  sancti Petri,  sancti Benedicti Floriacensis, notum sit omnibus, tam præsentibus quam  futuris successoribus nostris, fidelibus sanctæ Dei Ecclesiæ, quia postulauit nos quidam inluster vir, nomine Adalgualo, cum vxore sua nomine Leutsinde, vt eis,  duobus filiis, Ingoberto  Erburgo, aliquid ex rebus Ecclesiæ nostræ, sub vsufructuario concederemus; quod  fecimus, hoc est beneficium quondam Rotazdi vasalli nostræ Ecclesiæ, cum Ecclesia in honore sancti Bonetti consecrata,  quicquid ad ipsam aspicit ex ipso beneficio, siue in Maiornensi, siue in Salornico villa,  in aliis locis, vt quandiu aduixerint, iam dictus Adalgualo,  vxor sua Leutsindis,  prædicti duo filij Ingobertus  Erburga, ipsum beneficium teneant, sub vsufructuario, ad nostram  firmam largitionem; eo tenore, vt potestatem habeant immeliorandi  dominandi,  nullam habeant potestatem vendendi, alienandi, sed post eorum discessum, cum omni immelioratione ad nostrum reuertatur indominicatum. In recompensatione, pro hoc vsufructuario, dedit iam prædictus Adalgualo  vxor sua Leutsindis, partibus sancti Benedicti, curtile vnum cum vinea,  terra arabilis,  prato,  quicquid ibi aspicit, in pago Augustidunensi, vicaria Matisconensi, in loco qui vocatur Caciacus, cum mancipiis, nomine Teotbaldo  Dominica. Terminatur ex vna parte alodo Teoderici, ex alio alodo Grimaldi, ex tertia riuulum decurrens, quarta parte via publica,  in alio loco nomine Cacisello, in pago Augustidunense, vicaria Matisconensi: quicquid ibi comparauit Rothardus,  vxor sua Leutsindis, de Ricbodo, siue in pratis, siue in terris arabilibus, excepto villare,  siluis, totam medietatem ad integrum, dederunt partibus sancti Benedicti. Item in alio loco, in villa nomine Romania, aliud curtile, cum vinea,  pratis,  siluis,  terris: dederunt, ea ratione, vt similiter ipsas res, quas nobis dederunt, sub vsufructuario teneant,  annis singulis, missa sancti Benedicti, qui est in mense Decembrio, in censum persoluant solidos duos. Præter istas res  mancipia supra nominata, dederunt alios seruos, Randoënum,  vxorem suam, cum filiis eorum. Huic autem vsufructuario, vt veratiorem obtineat stabilitatem, manu propria,  manibus monachorum nostrorum, signum firmitatis impressimus. Signum Lambertus Abbas huic vsui, hortantibus fratribus, signum Gunfredus Monachus, signum Gumbertus Monachus. Signum Ansbertus Monachus, signum Laurentius Monachus, signum Getlo Monachus. Data mense Nouembrio, anno decimo quinto Regis Karoli. Aregaudas Monachus scripsit.